Søren Skou

Søren Skou (s. 20. elokuuta 1964 Aalborg) on tanskalainen yritysjohtaja, joka on toiminut A. P. Møller-Mærskin toimitusjohtajana vuodesta 2016. Skou on ollut Nokian hallituksen jäsen vuodesta 2019.

Skou valmistui Aalborgin katedraalikoulun lukiosta vuonna 1983 ja aloitti tämän jälkeen Maersk-konsernin palveluksessa harjoittelijana. Hänestä tuli Maersk Tankersin toimitusjohtaja vuonna 2001 ja konsernin johtoryhmän jäseneksi hänet nimitettiin vuonna 2006. Skou siirtyi Maersk Tankersilta toimitusjohtajaksi Maersk Linelle vuonna 2012. Heinäkuussa 2016 hän seurasi Nils Smedegaard Andersenia koko Maersk-konsernin toimitusjohtajana pitäen samalla paikkansa Maersk Linen toimitusjohtajana.

Skou on valmistunut Kööpenhaminan kauppakorkeakoulusta ja suorittanut myöhemmin myös MBA-tutkinnon Sveitsin IMD-korkeakoulussa. Hän meni naimisiin Lene Buus Nielsenin kanssa 10. syyskuuta 1988 ja hänellä on kolme lasta.

Lähteet

Aiheesta muualla 

A. P. Møller-Mærsk
Tanskalaiset yritysjohtajat
Vuonna 1964 syntyneet
Elävät henkilöt